CELEX: 62018TN0429
Language: et
Date: 2018-07-13 00:00:00
Title: Kohtuasi T-429/18: 13. juulil 2018 esitatud hagi – BRF ja SHB Comercio e Industria de Alimentos versus komisjon

24.9.2018   
            
            
               ET
            
            
               Euroopa Liidu Teataja
            
            
               C 341/22
            
         
      13. juulil 2018 esitatud hagi – BRF ja SHB Comercio e Industria de Alimentos versus komisjon
      (Kohtuasi T-429/18)
      (2018/C 341/33)
      Kohtumenetluse keel: inglise
      
         Pooled
      
      
         Hagejad: BRF SA (Itajaí, Brasiilia) ja SHB Comercio e Industria de Alimentos SA (Itajaí) (esindajad: advokaadid D. Arts ja G. van Thuyne)
      
         Kostja: Euroopa Komisjon
      
         Nõuded
      
      Hagejad paluvad Üldkohtul:
      
                  —
               
               
                  tühistada komisjoni rakendusmäärus (EL) 2018/700 (1);
               
            
                  —
               
               
                  teise võimalusena tühistada komisjoni rakendusmäärus (EL) 2018/700 osas, milles jäetakse komisjoni rakendusmääruse (EL) 2018/700 lisas nimetatud ettevõtjad BRF SA ja SHB Comercio e Industria de Alimentos SA välja komisjoni rakendusmääruse (EL) 2018/700 lisas sisalduvast ettevõtete loetelust; ja
               
            
                  —
               
               
                  mõista kohtukulud välja komisjonilt vastavalt kodukorra artiklile 134.
               
            
         Väited ja peamised argumendid
      
      Hagi põhjenduseks esitavad hagejad kuus väidet.
      
                  1.
               
               
                  Esimene väide, et rakendusmäärus rikub ELTL artikli 296 teist lõiku, sest selles ei ole nimetatud rakendusmääruse vastuvõtmise põhjused.
               
            
                  2.
               
               
                  Teine väide, et rakendusmäärust vastu võttes rikkus komisjon hagejate kaitseõigusi, mis on sätestatud EL põhiõiguste harta artikli 41 lõikes 2, sest ta keeldus hagejaid ära kuulamast.
               
            
                  3.
               
               
                  Kolmas väide, et rakendusmäärus rikub määruse nr 854/2004 (2) artikli 12 lõiget 2 ja artikli 12 lõike 4 punkti c, hinnates üksikute ettevõtete vastavust nõuetele, ja et komisjon tegi määrava tähtsusega asjaolude hindamisel ilmselge hindamisvea.
               
            
                  4.
               
               
                  Neljas väide, et rakendusmäärus rikub mittediskrimineerimise põhimõtet, sest selles koheldakse hagejaid teisiti kui muid sarnases olukorras olevaid Brasiilia linnuliha eksportijaid.
               
            
                  5.
               
               
                  Viies väide, et rakendusmäärus rikub proportsionaalsuse põhimõtet ületades seda, mis on rahvatervise kaitsmiseks sobiv ja vajalik.
               
            
                  6.
               
               
                  Kuues väide, et rakendusmäärus rikub ELTL artikli 291 lõiget 3 ja määruse (EL) 182/2011 (3) artikli 3 lõiget, artikli 10 lõiget 4 ja artiklit 11, eirates neis sätestatud olulisi menetluseeskirju.
               
            
         (1)  Komisjoni 8. mai 2018. aasta rakendusmäärus (EL) 2018/700, millega seoses teatavate Brasiilia ettevõtetega muudetakse loetelusid kolmandate riikide ettevõtete kohta, kust on lubatud importida teatavaid loomseid tooteid (ELT 2018, L 118, lk 1).
      
         (2)  Euroopa Parlamendi ja nõukogu 29. aprilli 2004. aasta määrus (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks (ELT 2004, L 139, lk 206; ELT eriväljaanne 03/45, lk 75).
      
         (3)  Euroopa Parlamendi ja nõukogu 16. veebruari 2011. aasta määrus (EL) nr 182/2011, millega kehtestatakse eeskirjad ja üldpõhimõtted, mis käsitlevad liikmesriikide läbiviidava kontrolli mehhanisme, mida kohaldatakse komisjoni rakendamisvolituste teostamise suhtes (ELT 2011, L 55, lk 291).